αλέξανδρος m. pfaff

Ο αλέξανδρος m. pfaff γεννήθηκε το 1968 στο Ανόβερο Γερμανίας. Από το 1991 έως το 1999 φοίτησε στην ΑΣΚΤ Hochschule für Bildende Künste (Diplom & Meisterschüler) Braunschweig, Γερμανία. Το 1995 βραβεύθηκε από το Ίδρυμα Γιάννη Σπυρόπουλου, ενώ το 1997 του δόθηκε υποτροφία από το Ίδρυμα Ωνάση. Έχει δώσει αρκετές διαλέξεις από το 1998 όπως Η Πνευματικότητα στην Τέχνη (Ίδρυμα Ωνάση), Η Πνευματικότητα στην Τέχνη-Επιστήμη-Θρησκεία (Συνέδριο Επιστήμη & Τέχνη της Ένωσης Ελλήνων Φυσικών), Συν-Είδηση, Το Αρνητικό Εγώ στο κίνημα της νέας εποχής κ.ά.. Από το 2003 πραγματοποιεί βιωματικά και καλλιτεχνικά εργαστήρια με όλες τις ηλικίες, σε συνεργασία με τη επιμελήτρια τέχνης Μ. A. Αγγελή, με την οποία έχει συν-ιδρύσει τη ΜΚΟ η σ π ε ί ρ α ολιστική εκπαίδευση, καθώς επίσης και την Κιβωτό Κορογώνα, εκπαιδευτική, αειφόρο κοινότητα ειρήνευσης στη Λακωνία, στην οποία από το 2012 διαμένει και εργάζεται.

Έχει πραγματοποιήσει και συμμετάσχει σε πολλές ατομικές και ομαδικές εκθέσεις και έχει δημιουργήσει και δείξει έργα και έχει πραγματοποιήσει δράσεις και performances μέσα στη φύση και δημόσιους χώρους σε Γερμανία, Σουηδία & Ελλάδα, όπως π.χ. στην έκθεση Αθήνα by Art, Ολυμπιακοί Αγώνες 2004, στο 3o Διεθνές Συμπόσιο Παλιανής, 2008, ART Athina 2008. Έργα του βρίσκονται σε ιδιωτικές και δημόσιες συλλογές στην Ελλάδα και στο εξωτερικό, όπως στο Ίδρυμα Ωνάση, Μουσείο Σπυρόπουλου, στο Μακεδονικό Μουσείο Σύγχρονης Τέχνης-MOMus.

ιστοσελίδα: alexandrosmpfaff.wordpress.com

επικοινωνία: alex\_pfff@hotmail.com / \*30 6934 777489

(παρακαλώ το όνομα να γράφεται πάντα με μικρά γράμματα: αλέξανδρος m. pfaff)